AQSh prezidentligiga Demokratlar partiyasidan nomzod Hillari Klinton afroamerikaliklar orasida o‘zining respublikachi raqibi Donald Trampga nisbatan ancha yuqori nufuzga ega ekanligi ma’lum bo‘ldi. Morning Consult kompaniyasi o‘tkazgan so‘rovnoma natijalari shundan dalolat bermoqda. Manbaga ko‘ra, 54 foiz Lotin Amerika vakili va 75 foiz afroamerikalik sobiq bosh kotibga ovoz berishga tayyor. Trampga esa ispan tilida so‘zlashuvchilarning atigi 20 foizi va qora tanlilarning 7 foizigina ovoz berishi kutilmoqda. Biroq AQShning oq tanli aholisi orasida milliarder ishonchli darajada yetakchilik qilmoqda - Trampga 44 foiz oq tanli ovoz bergan bo‘lsa, Klintonda bu ko‘rsatgich 33 foizni tashkil qilmoqda. Barcha saylovchilarni inobatga olganda esa, Tramp Klintonni atigi 1 foizga ortda qoldirmoqda - 39 foiz 38 foizga qarshi.